
Կառավարության աշխատակազմի ղեկավար նախարար Դավիթ Հարությունյանի ընտանիքին պատկանող  «Էյր Արմենիա» ավիաընկերությունը,  որը բավականին վերջերս է զբաղեցրել ազգային նախկին ավիափոխադրող «Արմավիային», ըստ մեր տեղեկությունների ծանր ֆինանսական վիճակում է հայտնվել, եւ հնարավոր է, որ շուտով դադարեցնի իր գործունեությունը: Այդ մասին iLur.am-ին հայտնել են թե «Էյր Արմենիայի» եւ թե Քաղաքացիական ավիացիայի մեր աղբյուրները:


Նշենք, որ մեր տեղեկություններով, տեւական ժամանակ է ընկերության աշխատակիցները աշխատավարձ չեն ստացել, բացի դա ընկերությունը ֆինանսական խնդիրներ ուներ Ռուսաստանի օդային երթևեկության կազմակերպման պետական կորպորացիայի հետ, որին պարտքեր ուներ: Ավելին, կորպորացիան հայտարարություն էր տարածել, որ եթե «Էյր Արմենիան» չմարի իր պարտքերը, ապա սեպտեմբերի 21-ից կդադարեցվեր ընկերության՝ դեպի Ռուսաստան չվերթների սպասարկումը: Օրեր առաջ «Էյր Արմենիան» հայտարարեց, որ այլեւս փակել է ռուսական կողմի հանդեպ ունեցած պարտքը, եւ դեպի Ռուսաստան չվերթները չեն դադարեցվելու:  
